6. Výmena a vrátenie tovaru
Tovar nepoužitý, nepoškodený, čistý, spĺňajúci hygienické štandardy, schopný ďalšieho predaja bez toho, aby bola znížená hodnota takéhoto tovaru, kompletný v pôvodnom stave, neporušený, zabalený v pôvodnom originálnom balení vrátane pôvodného príslušenstva môže zákazník vrátiť či vymeniť do 4. týždňov od prevzatia tovaru, po predložení originálu pokladničného bloku s nasledujúcimi výnimkami, na ktoré sa možnosť vrátenia nevzťahuje: sezónny tovar, zlacnený tovar, tovar so zvláštnym vyhotovením a tovar vyrobený alebo upravený na mieru alebo podľa individuálnych požiadaviek zákazníka (napr. tovar zhotovený na požadované špecifické rozmery, tovar rezaný na mieru, koberce na m2, zvláštne objednávky tovaru), tovar uzavretý v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov, rastliny, živé zvieratá, periodické tlače (napr. časopisy), knihy, audiovizuálne nosiče, potraviny, krmivá, farby, laky , nátery a tovary, ktorých akosť, charakteristické znaky, spoľahlivosť, môžu byť nesprávnym skladovaním, prepravou alebo manipuláciou zákazníka narušené, tovary, ktoré podliehajú rýchlej skaze, zníženiu akosti alebo znehodnoteniu, ako aj tovary, ktoré podliehajú prísnym podmienkam a pravidlám skladovania. Vratné palety, ktoré sú účtované ako záloha, môže zákazník vrátiť do 6 mesiacov od ich zakúpenia po predložení originálu pokladničného bloku. V prípade tovaru na zvláštnu zákaznícku objednávku s individuálne stanovenými cenami, je možné vrátenie uskutočniť len za podmienky, že vrátenie tovaru bude pre HORNBACH odsúhlasené dodávateľom tohto tovaru. V prípade tohto tovaru je HORNBACH oprávnený z vrátenej kúpnej ceny započítať si náklady na dopravu tovaru späť dodávateľovi. Výšku týchto nákladov je HORNBACH povinný oznámiť zákazníkovi pri vrátení tovaru. Reklamáciu vád zakúpeného tovaru upravuje Reklamačný poriadok HORNBACH (k dispozícii na reklamačnom oddelení HORNBACH).
HORNBACH a zákazník sú oprávnení odstúpiť od kúpnej zmluvy okrem iných prípadov stanovených týmito VOP, ak sa druhá zmluvná strana dopustí podstatného porušenia povinností vyplývajúcich pre ňu z kúpnej zmluvy a týchto VOP. Za podstatné porušenie zmluvných povinností sa považujú najmä: (i) omeškanie zákazníka s úhradou kúpnej ceny v lehote splatnosti určenej podľa čl. 2 týchto VOP alebo akýchkoľvek iných čiastok podľa týchto VOP (ii) omeškanie zákazníka s prevzatím tovaru v zmysle čl. 3 týchto VOP. Ak by vznikli medzi stranami pochybnosti o dni doručenia oznámenia o odstúpení od kúpnej zmluvy, považuje sa za deň doručenia tretí deň po odoslaní oznámenia na adresu zákazníka uvedenú v zákazke.